กำจัดคนที่คุณชอบออกไปจากชีวิต ปรับความเชื่อที่ส่งผลต่อพฤติกรรม เดินหน้าต่อไป
ก็แหงล่ะว่าคุณควรเลิกคุยกับคนที่คุณชอบถ้าคุณอยากลืมเขาให้ได้ แต่เป็นไปได้ว่าคุณอาจจะยังคุยกับคนที่คุณชอบอยู่แม้ว่าคุณจะรู้ว่ามันไม่ดีกับตัวคุณเองก็ตาม คุณไม่จำเป็นต้องหยาบคายใส่เขา แต่คุณก็ควรจะพยายามเลี่ยงคนที่คุณชอบและไม่คุยกับเขาให้ได้มากที่สุด เลิกส่งข้อความ โทรหา หรือแค่หยุดทักทายคนที่คุณชอบ ยิ่งคุณไม่ได้เห็นและไม่ได้ยินเสียงคนที่คุณชอบได้เร็วเท่าไหร่ คุณก็จะยิ่งกำจัดเขาออกไปจากชีวิตได้เร็วขึ้นเท่านั้น ถ้าคุณจำเป็นต้องอยู่ที่เดียวกับคนที่คุณชอบ เช่น เรียนห้องเดียวกัน คุณก็ควรทำตัวน่ารักและสุภาพโดยไม่ต้องฝืนมากนัก คุณไม่จำเป็นต้องร้ายใส่เขาและมันก็ไม่ทำให้คุณรู้สึกดีขึ้นด้วย แม้ว่าการพูดเรื่องที่คุณพยายามจะลืมคนที่คุณชอบให้เพื่อนสนิทฟังจะช่วยให้คุณเดินหน้าต่อไปได้ แต่ถ้าคุณพูดถึงคนที่คุณชอบกับทุกคนที่คุณบังเอิญเจอหรือกับเพื่อนร่วมกันของคุณกับเขา คุณจะไม่รู้สึกดีขึ้นในเร็ววันแน่นอน คุณไม่จำเป็นต้องปฏิเสธความรู้สึกของตัวเองก็จริง แต่ถ้าคุณยังเอาแต่พูดถึงคนที่คุณชอบอยู่ ก็เท่ากับว่าคุณเปิดแผลเก่าและเตือนให้ตัวเองนึกถึงสิ่งที่ทำให้คุณเจ็บปวดอยู่เรื่อยๆ  ถ้าคุณมีเพื่อนร่วมกัน อย่าถามว่าเขาเป็นยังไงบ้าง มันทำให้คุณรู้สึกดีขึ้นได้ยังไงเหรอ ถ้าคุณเข้า Facebook Instagram หรือเว็บไซต์โซเชียลมีเดียอื่นๆ เพียงเพื่อจะสะกดรอยและดูว่าเขาเดตกับคนอื่นหรือเปล่า หรือเขาไปเที่ยวกับสาวน่ารักๆ ที่เรียนเคมีเซ็กเดียวกับคุณหรือเปล่า คุณก็ควรเลิกเล่นโซเชียลมีเดียสักพัก แต่ถ้าคุณติด Facebook มากจริงๆ ก็พยายามกลั้นใจไม่คลิกที่รูปโปรไฟล์ของเขา และใช้ Facebook ติดต่อกับคนที่ทำให้คุณรู้สึกดีจริงๆ แทน การได้เห็นภาพคนที่คุณชอบจะทำให้คุณรู้สึกแย่ลงแน่นอน เพราะฉะนั้นเลิกทรมานตัวเองสักที  จำกัดเวลาตัวเอง ก็คือคุณอาจจะเล่น Facebook แค่วันละ 15 นาที ถ้าคุณอยากใช้เวลานั้นไปกับการสะกดรอยตามคนที่คุณชอบ คุณก็จะไม่ได้เห็นว่าคนที่ห่วงใยคุณจริงๆ เขาทำอะไรกันอยู่ แม้ว่าคุณอาจจะไม่ต้องถึงขั้นเปลี่ยนตารางเวลาชีวิตไปเลย แต่ถ้าคุณอยากลืมคนที่คุณชอบให้ได้จริงๆ คุณก็ควรเลี่ยงทุกที่ที่คุณรู้ว่าเขาจะไป อย่าไปร้านอาหารร้านโปรดของเขาหรือโรงหนังถ้าคุณค่อนข้างแน่ใจว่าเขาจะไปที่นั่นในคืนวันศุกร์ ถ้าคุณรู้ว่าเขาจะไปงานปาร์ตี้นี้แน่ๆ และคุณก็ยังเจ็บปวดอยู่จริงๆ ก็หาอย่างอื่นทำแทน  นี่ไม่ได้หมายความว่าคนที่คุณชอบ “ชนะ” และคุณก็ไม่สามารถทำอะไรสนุกๆ ได้อีกแล้ว แต่หมายความว่าคุณต้องหลบหน้าเขาสักพักจนกว่าคุณจะรู้สึกดีขึ้น ถ้าคุณอยากกำจัดคนที่คุณชอบออกไปจากชีวิต ก็ถึงเวลาที่คุณต้องสับเปลี่ยนอะไรบ้างแล้ว กินอาหารเช้าที่ต่างไปจากเดิม ไปกินข้าวกลางวันกับเพื่อนใหม่แทนที่จะไปกับพวกเพื่อนเก่า หางานอดิเรกใหม่ทำ ขับรถไปมหาวิทยาลัยหรือไปทำงานโดยใช้เส้นทางอื่น แม้ว่าการเปลี่ยนแปลงเหล่านี้อาจจะไม่ได้เกี่ยวกับคนที่คุณชอบโดยตรง แต่การพยายามที่จะออกจากทัศนคติที่ทำให้คุณจมปลักอยู่กับคนที่คุณชอบตั้งแต่แรกอาจช่วยให้คุณเริ่มมองโลกด้วยสายตาที่ต่างออกไป และเลิกคิดถึงความคิดเดิมๆ ที่หมุนรอบคนที่คุณชอบ ลองคิดดูซิว่า มีช่วงเวลาไหนของวันที่คุณจะคิดถึงคนที่คุณชอบมากที่สุด ถ้ามีคุณจะหาอย่างอื่นทำในช่วงเวลาเหล่านั้นเพื่อที่คุณจะได้ลืมเขาได้มากขึ้นแทนดีมั้ย เช่น ถ้าคุณมักจะมองออกไปนอกหน้าต่างบนรถเมล์ขากลับบ้านและคิดเรื่องเศร้าๆ เกี่ยวกับคนที่คุณชอบ ให้หาอัลบั้มเพลงสนุกๆ อัลบั้มใหม่และนั่งฟังตอนนั่งรถกลับบ้าน เพื่อที่ช่วงเวลานี้จะได้กลายเป็นประสบการณ์เชิงบวกแทนที่จะเป็นเวลาที่คุณนึกถึงคนที่คุณชอบ ถ้าคุณอยากจะลืมคนที่คุณชอบ อย่างแรกที่คุณต้องทำคือ ยอมรับว่าคุณมีความรู้สึกที่ลึกซึ้งให้กับคนๆ นี้จริงๆ ถ้าคุณเอาแต่ปฏิเสธว่าคนที่คุณชอบไม่ได้มีความหมายอะไรกับคุณมากนัก ก็เท่ากับว่าคุณเก็บงำความรู้สึกที่แรงกล้าเหล่านั้นเอาไว้ข้างในแทนที่จะปล่อยมันออกไป ใช้เวลาไปกับการร้องไห้ คุยเรื่องนี้ให้เพื่อนสนิทฟัง ยอมรับว่าคุณเจ็บปวดมากแค่ไหน และรับรู้ความรู้สึกของตัวเอง  ถ้าช่วยได้ให้เขียนความรู้สึกของคุณลงไป ถ้าคุณไม่อยากเปิดใจคุยเรื่องนี้กับเพื่อน การเปิดใจคุยกับสมุดบันทึกก็อาจทำให้คุณรู้สึกดีขึ้นได้เหมือนกัน ถ้าคุณจะอารมณ์ไม่ดีสักพักเพราะว่าเรื่องระหว่างคุณกับคนที่ชอบมันเป็นไปไม่ได้ ก็ไม่เป็นไร บอกให้เพื่อนๆ รู้ว่าคุณอยากอยู่เงียบๆ คนเดียวสักพัก และอย่าบังคับตัวเองให้ต้องไปพบปะผู้คนถ้าคุณไม่ได้อยากไป ว่ากันว่าหลังจากผ่านไป 2 – 3 สัปดาห์ คุณก็ควรเลิกหมกตัวอยู่คนเดียวและเริ่มออกไปมีปฏิสัมพันธ์กับผู้คนบ้างได้แล้ว เพราะถ้าคุณใช้เวลาอยู่กับความรู้สึกของตัวเองอยู่คนเดียวมากเกินไป คุณอาจจะยิ่งรู้สึกแย่กว่าเดิม คุณอาจจะมีเหตุผลมากมายที่ทำให้คุณรู้สึกโกรธหรือขมขื่น คนที่คุณชอบอาจทำให้คุณเจ็บปวดจริงๆ หรือคุณอาจจะมั่นใจมากว่าเรื่องระหว่างคุณกับเขาต้องดีแน่แต่สุดท้ายก็ไม่ หรือคนที่คุณชอบสุดท้ายเขาดันไปคบกับเพื่อนของคุณและคุณก็โกรธทั้งคู่แทบคลั่ง แต่ถึงแม้อารมณ์เหล่านี้จะเป็นอารมณ์ที่เกิดขึ้นจากสถานการณ์ตามธรรมชาติ แต่ก็ไม่ได้หมายความว่ามันเป็นอารมณ์ที่ดีหรือช่วยให้คุณเดินหน้าได้ต่อไป  เขียนเหตุผลทั้งหมดที่ทำให้คุณรู้สึกโกรธและขมขื่น การรับรู้ความเจ็บปวดเป็นสิ่งสำคัญที่จะช่วยให้คุณลืมมันได้ พอคุณรู้แล้วว่าความรู้สึกเชิงลบของคุณมาจากไหน คุณก็จะเริ่มจัดการกับมันได้ทีละอารมณ์ ถ้าคุณต้องพบปะพูดคุยกับคนที่คุณชอบ อย่าให้เขารู้ว่าคุณโกรธหรือขมขื่นแค่ไหน สิ่งที่ดีที่สุดที่คุณจะทำได้คือ ทำเป็นไม่สนใจเขาไปเลย เหมือนว่าคุณไม่ได้สนใจเลยว่าคนที่คุณชอบเขาจะเป็นยังไง ถ้าคุณทำเป็นไม่สนใจได้ตลอด คุณจะประหลาดใจว่าตัวเองเริ่มรู้สึกอย่างนั้นจริงๆ ได้เร็วแค่ไหน เลิกนึกว่าคนที่คุณชอบเขาหน้าตาดี ตลก หรืออ่อนโยนแค่ไหนเวลาที่เขาโผล่ขึ้นมาในหัวของคุณ แต่ให้คุณนึกถึงส่วนแย่ๆ ของคนที่คุณชอบทั้งหมดแทน ตั้งแต่รสนิยมแฟชั่นประหลาดๆ ไปจนถึงความสามารถในการทำตัวหยาบคายกับคนแปลกหน้า ถ้าช่วยได้ให้เขียนรายการเหล่านั้นขึ้นมาทั้งหมด เวลาที่เขาโผล่เข้ามาในหัวของคุณเมื่อไหร่ ให้นึกภาพความคิดเชิงลบเหล่านี้แทนที่จะคิดถึงเรื่องดีๆ วิธีนี้จะช่วยให้คุณจำได้ว่า จริงๆ แล้วคนที่คุณชอบเขาก็ไม่ใช่คนที่เจ๋งอะไรนักหนา  ถ้าคุณคิดว่าคนที่คุณชอบเขาสมบูรณ์แบบจนคุณไม่สามารถนึกถึงเรื่องแย่ๆ เกี่ยวกับเขาได้เลย ถ้างั้นแปลว่าอะไรรู้มั้ย แปลว่าคุณไม่ได้รู้จักคนๆ นี้ดีพอน่ะสิ เพราะคนที่สมบูรณ์แบบไม่มีอยู่จริงและไม่ว่าใครก็มีข้อเสียกันทั้งนั้น ยิ่งคุณคิดถึงมุมแย่ๆ ของคนที่คุณชอบทั้งหมดมากเท่าไหร่ คุณก็จะยิ่งเข้าใจเร็วขึ้นว่า คุณสองคนไม่ใช่คู่ที่เหมาะกัน คุณอาจจะคิดว่าคุณกับคนที่คุณชอบจะต้องเป็นคู่รักที่สมบูรณ์แบบที่สุดในโลกแน่ๆ แต่มันดันไม่เป็นอย่างนั้นน่ะสิ เพราะถ้าคุณเป็นของกันและกันจริงๆ คุณก็ต้องได้คู่กับเขาไปแล้วสิ จริงมั้ย ไม่ว่าจะด้วยเหตุผลอะไรก็แล้วแต่ เรื่องระหว่างคุณกับเขามันเป็นไปไม่ได้ และมันก็อาจจะเป็นเพราะว่าคุณแค่ดีเกินไปเท่านั้นเอง คนที่คุณชอบเขาไม่ได้เป็นเนื้อคู่ของคุณ และพอคุณรู้อย่างนี้แล้ว คุณก็จะหาคนที่คู่ควรกับคุณได้จริงๆ  แน่ละว่าคุณอาจจะได้ยินเพื่อนทุกคนพูดว่า อย่างคุณนะคู่ควรกับคนที่ดีกว่าคนที่คุณชอบซ้ำแล้วซ้ำเล่า แต่มันจะไม่ซึมเข้าหัวคุณจนกว่าคุณจะเข้าใจมันด้วยตัวเอง ถ้าคุณรู้สึกหมดอาลัยตายอยากที่เรื่องระหว่างคุณกับคนที่คุณชอบมันไม่เป็นดั่งใจ คุณก็ต้องกระชากตัวเองให้กลับมาสดใสอีกครั้ง คุณอาจจะรู้สึกแย่กับตัวเอง และรู้สึกเหมือนว่าตัวเองไร้ค่าหน่อยๆ เพราะคุณไม่ได้คบกับคนที่คุณชอบ แต่นั่นเป็นสิ่งที่ห่างไกลความจริงสุดๆ นึกถึงคุณสมบัติที่เจ๋งที่สุดของคุณ นึกถึงเพื่อนดีๆ และโอกาสในชีวิตของคุณให้มากๆ และนึกถึงลักษณะบุคลิกของตัวเองที่คุณชอบ บอกตัวเองเสมอว่าคุณเป็นคนเจ๋งๆ ที่คู่ควรกับสิ่งที่ดีที่สุดเท่านั้น และ “สิ่งที่ดีที่สุด” ที่ว่านี้ก็ไม่ใช่คนที่คุณชอบด้วย!  การคิดบวกคือกุญแจสำคัญ ถ้าคุณนึกถึงแต่สิ่งดีๆ ในชีวิตและลักษณะของตัวเองแทนที่จะคิดถึงสิ่งที่คุณไม่มี คุณก็จะเดินหน้าต่อไปได้เร็วกว่าการที่คุณจะมามัวเห็นแต่มุมที่แย่ที่สุดในทุกสถานการณ์ วิธีลืมคนที่คุณชอบที่ยอดเยี่ยมวิธีหนึ่งก็คือ การใช้เวลากับคนที่มีความหมายกับคุณมากที่สุดให้ได้มากที่สุด เพื่อนๆ และครอบครัวอยู่เคียงข้างคุณตลอดไม่ว่าจะเจอเรื่องร้ายดี และพวกเขาก็จะทำให้คุณรู้สึกดีกับเรื่องรักๆ ใคร่ๆ มากขึ้นด้วยการอยู่เคียงข้างคุณ แม้ว่ากิจวัตรทางสังคมของคุณอาจจะไม่ต้องแน่นขนัดจนไม่มีเวลาอยู่กับตัวเองบ้างเลย แต่คุณก็ควรพยายามใช้เวลากับคนที่คุณรักให้มากขึ้น เพื่อที่คุณจะได้รู้สึกซาบซึ้งกับทุกความสัมพันธ์ที่ดีในชีวิตของคุณ แทนที่จะหมกมุ่นอยู่กับความสัมพันธ์เดียวที่มันไม่เป็นดั่งใจ  อย่าอยู่คนเดียวในคืนวันศุกร์หรือคืนวันเสาร์หรือคิดว่าคงจะดีถ้าได้อยู่กับคนที่คุณชอบ ไปเที่ยวกับเพื่อนสาวหรือเพื่อนหนุ่มแทน แล้วคุณจะสนุกจนลืมคนที่คุณชอบไปเลย การใช้เวลาทำในสิ่งที่มีความหมายกับคุณมากๆ เป็นวิธีที่จะช่วยกำจัดความคิดเกี่ยวกับคนที่คุณชอบออกไปจากใจคุณได้อย่างแน่นอน คุณควรใช้เวลาทำงานอดิเรกที่คุณชอบ ไม่ว่าจะเป็นวิ่งหรือวาดภาพ ออกกำลังกาย อ่านหนังสือ หรือทำอะไรก็ได้ที่ทำให้คุณมีความสุข คุณอาจจะคิดว่าคุณยุ่งเกินกว่าที่จะหาเวลาทำในสิ่งที่คุณรัก ถ้าเป็นอย่างนั้น ให้หาเวลาด้วยการตัดสิ่งอื่นในชีวิตทิ้งไป ถ้าคุณตั้งมั่นที่จะไล่ตามความฝันของคุณ ความคิดทุกอย่างเกี่ยวกับคนที่คุณรักก็จะค่อยๆ ลอยหายไป  บางทีคุณอาจจะรู้สึกหมดอาลัยตายอยากเรื่องคนที่คุณชอบเพราะคุณไม่ค่อยมีเรื่องที่คุณสนใจมากนัก ก็อาจจะถึงเวลาที่คุณต้องค้นหาว่าจริงๆ แล้วแรงปรารถนาของคุณคืออะไรด้วยการไปเข้าคลาสเรียนวิชาที่อยู่นอกเหนือเขตปลอดภัยของคุณ ไปลงเรียนถ่ายภาพ เต้นบอลรูม การแสดง หรือร้องเพลง หรือแค่ลองอะไรที่ใหม่มากๆ ที่คุณรู้สึกว่ามันอาจจะทำให้คุณมีความสุขได้ แม้ว่าการใช้เวลากับเพื่อนๆ และครอบครัวและทำกิจกรรมที่คุณชอบจะทำให้คุณลืมคนที่คุณชอบได้ แต่ถ้าคุณอยากพบความสงบด้วยตัวเองจริงๆ คุณก็ต้องรู้สึกดีเมื่อคุณได้ใช้เวลากับคนโปรดของคุณ ซึ่งก็คือตัวคุณเอง ถ้าคุณเศร้าและอารมณ์บูดทันทีที่คุณไม่มีอะไรทำ แปลว่าคุณยังลืมคนที่คุณชอบไม่ได้จริงๆ กำหนดวัน “เดตกับตัวเอง” ทุกสัปดาห์และใช้เวลานั้นทำในสิ่งที่คุณรักจริงๆ หรือแค่ผ่อนคลายและดูทีวีรายการโปรดหรือแช่น้ำร้อนนานๆ ประเด็นไม่ได้อยู่ที่ว่าคุณทำอะไร แต่สิ่งที่สำคัญก็คือคุณสนุกกับการทำสิ่งนั้นคนเดียวจริงๆ  อย่าให้แผนนัดเพื่อนในนาทีสุดท้ายมาเบียดบัง “เวลาของฉัน” คุณควรให้คุณค่ากับ “เวลาของฉัน” เหมือนเป็นวันที่คุณได้ไปเดตสุดฮอตกับคนดังคนโปรดของคุณ อย่าเอาแต่อุดอู้อยู่ในถ้ำแห่งความเศร้าโศกที่แสนจะดำมืดนั่งคิดถึงทุกเหตุผลว่าทำไมเรื่องระหว่างคุณกับคนที่คุณชอบถึงไม่ลงเอยด้วยดี ออกจากบ้านและสูดอากาศสดชื่นเข้าปอด แค่ได้ออกไปเจอดวงอาทิตย์และหายใจเอาอากาศสดชื่นเข้าไปแทนที่จะอยู่แต่ในบ้านก็ช่วยให้คุณรู้สึกมีชีวิตชีวา ตื่นตัว มีพลัง และมีความสุขขึ้นได้ ถ้าคุณมีงานต้องทำ ก็อย่าขังตัวเองไว้ในห้องและออกไปร้านกาแฟหรือไปสวนสาธารณะแทน แค่ได้อยู่ใกล้ผู้คนแม้ว่าคุณจะไม่ได้คุยกับเขาก็ทำให้คุณรู้สึกมีความสุขมากขึ้นและจะทำให้คุณพร่ำเพ้อถึงคนที่คุณชอบน้อยลง คุณต้องออกนอกบ้านอย่างน้อยวันละ 1 ครั้งแม้ว่าจะแค่ออกไปเดินครึ่งชั่วโมงก็ตาม ไม่ว่าใครถ้าอยู่แต่ในบ้านทั้งวันก็ต้องไม่มีความสุขแน่นอน ไม่ว่าคนๆ นั้นจะพยายามลืมใครสักคนอยู่หรือไม่ก็ตาม ถ้าคุณอยากลืมคนที่คุณชอบได้จริงๆ ล่ะก็ คุณก็ต้องไม่เอาแต่นั่งเศร้าสร้อยเหงาหงอยแล้วรอให้ใครใหม่ผ่านเข้ามา คุณต้องพอใจที่จะอยู่ด้วยตัวเองจริงๆ ทำในสิ่งที่คุณอยากทำ ไปเที่ยวกับเพื่อนๆ และอ่อยขำๆ แบบไม่นำไปสู่อะไรบ้าง คุณควรดื่มด่ำกับอิสรภาพที่ความเป็นโสดของคุณมอบให้และรู้ว่า แม้ว่าการคบหาใครสักคนจะเป็นเรื่องสนุกและเติมเต็มชีวิต มันก็ไม่ควรเป็นสิ่งที่มากำหนดว่าคุณจะมีความสุขหรือเศร้า ให้เวลาตัวเองสักหน่อย มันอาจจะต้องใช้เวลาหลายสัปดาห์หรือแม้กระทั่งหลายเดือนกว่าที่คุณจะซาบซึ้งกับการเป็นโสดได้ แต่พอคุณทำได้ปุ๊บ คุณจะเห็นว่าจริงๆ แล้วคุณไม่เคยต้องการคนที่คุณชอบเลย สิ่งที่คุณเคยต้องการคือความคิดเกี่ยวกับคนที่คุณชอบที่คุณคิดว่ามันจะทำให้คุณมีความสุข แต่สุดท้ายแล้วมันก็ไม่ใช่คำตอบที่คุณมองหา เมื่อคุณทำในสิ่งที่ถูกต้องทุกอย่างแล้ว ไม่ว่าจะเป็นปรับมุมมอง กำจัดความคิดเรื่องคนที่คุณชอบ และเดินหน้าทำสิ่งที่ทำให้คุณมีความสุข คุณก็แสดงความยินดีกับตัวเองที่ลืมคนที่คุณชอบได้เลย คุณได้เห็นแล้วว่าชีวิตที่ไม่มีคนที่คุณชอบนั้นมันดีแค่ไหน คุณเจ๋งแค่ไหน และคุณโชคดีแค่ไหนที่มีชีวิตแบบนี้ ถ้าคุณลืมคนที่คุณชอบได้จริงๆ คุณก็จะค่อยๆ เริ่มเปิดใจและเริ่มแอบชอบใครคนใหม่ได้ ถ้าคุณเดินหน้าต่อไปได้แล้วจริงๆ ฉลองให้กับชัยชนะและเตรียมตื่นเต้นไปกับความรักทุกรูปแบบที่จะผ่านเข้ามาในชีวิตของคุณได้เลย
เลิกคุยกับคนที่คุณชอบ. เลิกพูดถึงคนที่คุณชอบ. เลี่ยงคนที่คุณชอบในโซเชียลมีเดีย. เลี่ยงสถานที่ที่คนที่คุณชอบน่าจะไป. สับเปลี่ยนกิจวัตรประจำวัน. ปล่อยอารมณ์ออกไป. ลืมความโกรธและความขมขื่น. นึกถึงคุณสมบัติที่แย่ที่สุดของคนที่คุณชอบ. รู้ว่าคุณคู่ควรกับคนที่ดีกว่านี้. จำไว้ว่าตัวเองเจ๋งแค่ไหน. หันหน้าหาเพื่อนๆ และครอบครัว. ทำในสิ่งที่คุณรัก. สนุกกับเวลาที่ได้อยู่คนเดียว. ออกจากบ้าน. รักชีวิตโสด. พร้อมรับคนที่คุณชอบคนใหม่.
https://www.wikihow.com/Forget-Your-Crush https://www.wikihow.com/Forget-Your-Crush https://www.wikihow.com/Forget-Your-Crush
Getting Your Crush Out of Your Life Adjusting Your Mindset Moving On